ועדת העבודה, הרווחה והבריאות, כנסת 18, פרוטוקול מספר 80, 2009-07-13 10:50

חיים כץ: אנחנו מחדשים את דיוני ועדת העבודה, הרווחה והבריאות.

חיים כץ: הסיפא של השיחה הלא פורמאלית היתה שאנחנו ננצל את כישוריה הברוכים של חברת הכנסת רחל אדטו לעזרת אזרחי מדינת ישראל ואנחנו החלת דין רציפות על הצעת חוק הביטוח הלאומי, תיקון מס' 105, ביטוח אבטלה לעובד עצמאי, התשס"ח 2008 של חבר הכנסת סטס מיסז'ניקוב שהוא היום שר התיירות וחברת הכנסת ליה שמטוב שמשום מה היא איננה.

חיים כץ: אנחנו ניתן לנציגי הביטוח הלאומי להגיד את דבריהם.

חיים כץ: לפני שהביטוח הלאומי יגיד את דברו ניתן לחבר הכנסת אלכס מילר שהוא היה מעורב בחקיקה הזאת והוא ממשיך את החקיקה הזאת שיגיד את דברו.

אלכס מילר: תודה אדוני היושב ראש.

אלכס מילר: ראשית כמו שאתם רואים, אני לא יודע אם יש לכם את המקור אבל מי שהתחיל עם החוק הזה זה חבר הכנסת יולי שטרן ז"ל.

אלכס מילר: חבר הכנסת סטס מיסז'

אלכס מילר: ניקוב בתור יושב ראש שדולה לעסקים קטנים המשיך את החוק בכנסת השבע העשרה ובעקבות כך שהוא הפך להיות שר התבקשתי על ידיו להמשיך את החוק בכנסת השמונה עשרה.

אלכס מילר: אדוני היושב ראש הנושא הזה מוכר לכל חברי ועדת העבודה, הרווחה והבריאות ובעזרת השם אנחנו נוכל באמת לתקן את האפליה שנוצרה בנושא של דמי אבטלה לעצמאיים בזמן שבעצם אותם עצמאיים משלמים ביטוח לאומי ולא מקבלים את דמי האבטלה.

אלכס מילר: במידה והחוק הזה יעבור אני בטוח שאנחנו נתקן את זה.

חיים כץ: נציגי הביטוח הלאומי.

שרי בכר: שלום, עורך דין שרי בכר, ביטוח הלאומי.

שרי בכר: עמדת הביטוח הלאומי בשל המורכבות של הפרטים ובשל הנושא המורכב יש צורך שזה יעבור כהצעה ממשלתית ולא כהצעה פרטית בתיאום נוסח עם המשרדים הרלוונטיים.

שרי בכר: משרד האוצר יוסיף על העניין.

חיים כץ: אז למה זה הגיע לפה בהסכמת הממשלה?

אוהד רייפין: אוהד רייפין, משרד האוצר.

אוהד רייפין: ב-14 ליוני התקבלה החלטה בוועדת שרים לענייני חקיקה שמאשרת את הצעת החוק בכפוף לתיאום עם משרד האוצר, משרד התעשייה, המסחר והתעסוקה והמוסד לביטוח לאומי.

אוהד רייפין: תיאום כזה עדיין לא נעשה.

אלכס מילר: כי החוק עדיין לא עלה.

אוהד רייפין: תיאום כזה עדיין לא נעשה ואנחנו מבקשים שהוא ייעשה שהוועדה תאשר את זה.

חיים כץ: אוקיי.

חיים כץ: יש לנו את החלטת הממשלה פה.

חיים כץ: היא כתובה לנו.

חיים כץ: אנחנו נכבד את החלטות הממשלה ואנחנו נצביע על זה ונחיל על זה דין רציפות.

חיים כץ: והמליאה אני מקווה שתאשר את זה.

חיים כץ: והיה והמליאה תאשר את זה, זה יחזור לפה להכנה לקריאה שנייה, שלישית, ואנחנו נעשה דיון ואנחנו לא נקדם את זה בלי הסכמות הממשלה, בייחוד שאנחנו רואים בחוק ההסדרים, ראינו שם איזו מין פריצת דרך של דמי אבטלה לעצמאיים.

חיים כץ: שכיר שפותח עסק לא ייחשב לו לצורך זמן ויישמר לו.

חיים כץ: זה הסדק בקיר שבא לפרוץ את הקיר לכניסה של עצמאיים שמשלמים ביטוח לאומי והם לא פחות טובים וראויים משכירים.

חיים כץ: אז מאחר ושמענו את דבריכם ומאחר והוועדה תכבד את החלטות הממשלה.

חיים כץ: לא תמיד היא תכבד את הרצונות של הממשלה.

אילן גילאון: הממשלה החליטה להתחשב בבקשה לדין רציפות.

אילן גילאון: היא לא אמרה שהיא תומכת בחוק הזה.

אילן גילאון: לפי דעתי אין אפילו בחלום סיכוי שהיא תתמוך בחוק הזה.

אילן גילאון: לכן אם הטריק הזה נעשה כך אני מציע לוועדה לעקוף באמת אחרי רצונה של הממשלה, לראות אם אנחנו יכולים באמת להריץ את זה לתביעות הבאות או שזה היה תרגיל.

אילן גילאון: למה אני אומר לך את זה?

אילן גילאון: שנתתי את החוק הזה אף אחד לא אמר, יש חוק כזה, תעיף אותו, יש דין רציפות.

אילן גילאון: אנחנו מאמצים אותו ושמים אותו על שולחן הממשלה.

אילן גילאון: רק שהחוק מונח והוחלט בנימוק שיש חוק אותו דבר.

אילן גילאון: בואו נראה מה קורה.

אילן גילאון: לכן רצון הממשלה פה הוא קלוקל.

חיים כץ: לא.

חיים כץ: לא.

חיים כץ: אם הממשלה היתה רוצה אחרת היא לא הייתה מעבירה את זה.

חיים כץ: ועדת שרים ולו גם בהתניה לא היתה מעבירה את זה דין רציפות.

חיים כץ: והיה וההוכחה שהעבירה דין רציפות, אז היא רוצה ואנחנו נעקוב ונכבד את ההסכמות.

חיים כץ: הסירו דאגה מליבכם.

חיים כץ: אתם שם במשרד האוצר והביטוח הלאומי הסירו דאגה מליבכם.

חיים כץ: אנחנו נקדם את זה בתיאום ואני מעלה את זה להצבעה להחלת דין רציפות.

חיים כץ: מי בעד החלת דין רציפות?

חיים כץ: תודה רבה, פה אחד.

חיים כץ: אנחנו מחילים דין רציפות.

חיים כץ: אנחנו נעלה את זה למליאה לאישור.

חיים כץ: שני אלה בנושא האבטלה.

אלכס מילר: אני לא יודע אדוני היושב ראש אם אתה מודע להחלטה האחרונה של ועדת הכנסת.

אלכס מילר: בגלל שיש את הנושא של הפגרה אז מוותרים נושא של שבועיים, או על דיני הרציפות שאושרו בוועדות אפשר להעלות אותם למליאה להודעה של דיני רציפות.

חיים כץ: אנחנו נכבד את כל מה שהועבר בכנסת.

חיים כץ: אז נוכל להביא את זה לדיונים.

חיים כץ: הדיון בהצעה הזאת נגמר ואנחנו נתכנס בעוד חמש דקות.